Shaleen gee woema aan twee produksies by AardklopShaleen Surtie-Richards in die produksie “Woema van ŉ windgat wyfie”. Foto: Verskaf. Shaleen Surtie-Richards is vanjaar in twee produksies tydens die Clover Aardklop Nasionale Kunstefees te sien. Die alombekende aktrise is te sien in die komiese eenvrouvertoning Woema van ŉ windgat wyfie. Hier word die mensdom en verhoudinge bekyk vanuit die perspektief van ŉ vroulike “windgat”. Die produksie is die vierde stuk in die reeks oor persoonlikheidstipes wat volg op Annale van ŉ windgat, Ballade van ŉ banggat en Jou gat, my skat. Net soos in die vorige stukke lei Woema van ŉ windgat wyfie op ’n humoristiese manier die teatergangers amper ongemerk tot beter begrip vir onderlinge verskille en groter verdraagsaamheid teenoor mekaar. Shaleen is egter ook te sien in die nuwe weergawe van PG du Plessis se Siener in die Suburbs. Gaan loer gerus hier na ŉ video waar sy oor dié rol gesels. Die Clover Aardklop Nasionale Kunstefees vind vanjaar van 6 – 10 Oktober in Potchefstroom plaas. Kaartjies is beskikbaar by Computicket.